กราเลินไดก์

กราเลินไดก์ () เป็นเมืองหลวงและเมืองท่าที่สำคัญของโบแนเรอในหมู่เกาะแคริบเบียนเนเธอร์แลนด์ ชาวเมืองพูดภาษาปาเปียเมนตู แต่ก็ใช้ภาษาดัตช์และภาษาอังกฤษอย่างกว้างขวาง ในภาษาดัตช์คำว่า Koralendijk (ชื่อเพี้ยนมาเป็น Kralendijk) มีความหมายว่า "พนังปะการัง" ในภาษาปาเปียเมนตู มักเรียกเมืองว่า Playa หรือ "ชายหาด" จากข้อมูลประชากรปี ค.ศ. 2006 เมืองมีประชากร 3,061 คน นอกชายฝั่งเมืองกราเลินไดก์ มีเกาะที่ไม่มีผู้คนอาศัยที่ชื่อ ไกลน์โบแนเรอ ที่มีชื่อเสียงด้านการดำน้ำ

ประวัติ
ป้อมโอรันเยสร้างขึ้นใน ค.ศ. 1639 เพื่อป้องกันท่าเรือหลักของโบแนเรอ ป้อมปราการแห่งนี้ได้รับการดัดแปลงอย่างมากในช่วงปลายคริสต์ศตวรรษที่ 17 "Playa" ที่อยู่อาศัยของชาวอังกฤษ จัดตั้งขึ้นติดกับป้อมใน ค.ศ. 1810 ผู้นำอาณานิคมดัตช์ตั้งชื่อเมืองนี้ว่า "กราเลินไดก์" ใน ค.ศ. 1830

เมื่อวันที่ 10 พฤษภาคม ค.ศ. 1940 พลเมืองดัตช์และเยอรมัน 461 คนถูกส่งไปยังโบแนเรอและถูกกักขังไว้ในค่ายทางตอนใต้ของป้อม หลังสงครามโลกครั้งที่สอง ค่ายนั้นถูกแปลงไปเป็นโรงแรม ซึ่งปัจจุบันคือ Divi Bonaire

เมืองกราเลินไดก์ประกอบด้วยการควบรวมหมู่บ้าน 5 แห่ง คือ Antriol (Entrejol), Nikiboko, Noord Saliña, Playa และ Tera Kora

ภูมิอากาศ

อ้างอิง

แหล่งข้อมูลอื่น

Bonaire Reporter - local newspaper
A guide to over 75 restaurants in Bonaire

หมวดหมู่:โบแนเรอ
หมวดหมู่:เมืองในประเทศเนเธอร์แลนด์
หมวดหมู่:เมืองหลวงในเขตแคริบเบียน